**Radionica robotike**

Ove godine naša škola slavi svoj šezdeseti rođendan. Tom prigodom organizirana su različita događanja kojima učenici i učitelji obilježavaju ovako značajan rođendan.

Kao i prošle godine, profesori s Prirodoslovno-matematičkog fakulteta u Splitu, s Odjela za informatiku održali su radionicu robotike za učenike nižih razreda. Robotika je znanost koja se bavi projektiranjem, konstruiranjem i upravljanjem robotima. Učenici su imali prilike vidjeti kako roboti izgledaju te gdje se robotu nalazi mozak i koje su njegove mogućnosti. Između ostalog, djecu je zanimalo tko upravlja robotom i na kojem principu prima naredbe. Oduševio ih je robot koji može letjeti kao helikopter, a koji naredbe prima preko mobilnog telefona kojim je upravljao jedan od profesora. S obzirom da roboti postaju dio naše svakodnevice, dobro je da se djeca od rane dobi privikavaju na nove komplicirane i sofisticirane tehnologije. Učenici su se kroz igru upoznali s robotikom i pokazali da se ne boje novih tehnologija. Upravo suprotno, bili su oduševljeni novim saznanjima, upravo kao i potpisnice ovog članka.

Andrea Bilić i Dora Bilić, 7. b